《偈颂一百二十三首》
宋代·释普度

大机圆应，大智无方。
右左逢原，七穿七穴。
万叠云山一抹过，十七滩头声浩浩。
遇贵即贵，遇贱即贱。
法随法行，法幢随处建立。
要津把断，纵夺临时。
风细细，日迟迟。
四海浪平龙睡稳，九天云净鹤高飞。

作者简介：释普度（一一九九～一二七○），号虚舟，俗姓史，江都（今江苏扬州）人。年十二，出家本郡天宁寺，继事东堂院龙溪祖信，后参无得通禅师得法。理宗淳祐初住建康府半山报宁禅寺。历住镇江府金山龙游禅寺、潭州鹿苑褒忠禅寺、抚州疏山白云禅寺、平江府承天能仁禅寺、临安府中天竺天宁万寿永祚禅寺、灵隐景德禅寺，终于径山兴圣万寿禅寺。元世祖至元十七年卒，年七十二。有净伏等编《虚舟普度禅师语录》一卷，收入《续藏经》。事见《语录》及所附元释行端撰《行状》，《补续高僧传》卷一一有传。